“DON VA DON MAHSULOTLARINI QABUL QILISh, SAQLASh VA SOTISh BO‘YIChA OPERATSIYALARNING BUXGALTERIYA HISOBI VA HISOBOTINI TAShKIL ETISh TO‘G‘RISIDA”GI YO‘RIQNOMAGA O‘ZGARTIRIShLAR KIRITISh HAQIDA

O‘zbekiston Respublikasining “Buxgalteriya hisobi to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1996-yil, 9-son, 142-modda) va O‘zbekiston Respublikasi Vazirlar Mahkamasining 2006-yil 25-maydagi 95-son “Don va donni qayta ishlash mahsulotlari hisobini yuritish tizimini takomillashtirishga, ularning saqlanishi ustidan nazoratni kuchaytirishga doir qo‘shimcha chora-tadbirlar to‘g‘risida”gi qaroriga (O‘zbekiston Respublikasi qonun hujjatlari to‘plami, 2006-y., 22-son, 191-modda) muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladilar: 
 1. O‘zbekiston Respublikasi Moliya vazirligi va Davlat soliq qo‘mitasining 2007-yil 22-apreldagi 100, 2006-44-sonli qarori (ro‘yxat raqami 1684, 2007-yil 26-may) (O‘zbekiston Respublikasi qonun hujjatlari to‘plami, 2007-y., 22-son, 231-modda) bilan tasdiqlangan “Don va don mahsulotlarini qabul qilish, saqlash va sotish bo‘yicha operatsiyalarning buxgalteriya hisobi va hisobotini tashkil etish to‘g‘risida”gi yo‘riqnomaga ilovaga muvofiq o‘zgartirishlar kiritilsin. 
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 31-bandning “j” kichik bandi quyidagi tahrirda bayon etilsin:
 “j) donni normativ ko‘rsatkichlarga qadar quritish va tozalash bo‘yicha qishloq xo‘jalik ishlab chiqaruvchilariga qonun hujjatlarida belgilangan tartibda xizmatlar ko‘rsatishdan olinadigan summaga:
 debet 4010 “Xaridorlar va buyurtmachilardan olinadigan schyotlar” schyoti;
 kredit 9030 “Ishlar bajarish va xizmatlar ko‘rsatishdan daromadlar” schyoti”.
 2. 35-band quyidagi tahrirda bayon etilsin:
 “35. Agar donni tizim ichida qayta joylashtirish bo‘yicha yetkazib berish (oldi-sotdi) shartnomalari shartlariga muvofiq yetkazib beruvchi tomonidan xaridorga tozalash va quritish bo‘yicha ko‘rsatilgan xizmat xarajatlarini qoplash uchun pul ustamalari (chegirmalari) berilishi nazarda tutilgan bo‘lsa, ular buxgalteriya hisobida quyidagicha aks ettiriladi:
 debet 6011 “Mol yetkazib beruvchilar va pudratchilarga to‘lanadigan schyotlar — tizim ichida” schyoti; 
 kredit 9030 “Ishlar bajarish va xizmatlar ko‘rsatishdan daromadlar” schyoti”.
 3. 104-banddagi “va (9400) davr xarajatlari hisobga oluvchi tegishli schyotlar” degan so‘zlar “schyotlar va 9130 “Bajarilgan ish va ko‘rsatilgan xizmatlarning tannarxi” schyoti” degan so‘zlar bilan almashtirilsin. 
 4. 107-bandda:
 “a” kichik band quyidagi tahrirda bayon etilsin: 
 “a) donni normativ ko‘rsatkichlarga qadar quritish va tozalash bo‘yicha qishloq xo‘jalik ishlab chiqaruvchilariga qonun hujjatlarida belgilangan tartibda xizmatlar ko‘rsatishdan olinadigan summaga:
 debet 4010 “Xaridorlar va buyurtmachilardan olinadigan schyotlar” schyoti;
 kredit 9030 “Ishlar bajarish va xizmatlar ko‘rsatishdan daromadlar” schyoti”;
 “v” kichik band quyidagi tahrirda bayon etilsin:
 “v) xizmat ko‘rsatish bo‘yicha bajarilgan ishlarning haqiqiy hajmiga taalluqli bo‘lgan donni quritish va tozalash xarajatlari summasi don mahsulotlari va donni qayta ishlash korxonalarida 9130 “Bajarilgan ish va ko‘rsatilgan xizmatlarning tannarxi” schyotining debetida 2311 “Donni quritish, tozalash va qo‘shimcha ishlov berish bo‘yicha xarajatlar” schyoti bilan bog‘langan holda aks ettiriladi”.
 “g” kichik band chiqarib tashlansin.
 5. 109-band quyidagi tahrirda bayon etilsin:
 “109. Xaridorning tozalanmagan donni quritish va tozalash bo‘yicha ko‘rsatilgan xizmat xarajatlarini qoplash uchun chegirmalar olishi bilan bog‘liq operatsiyalarning buxgalteriya hisobi 6011 “Mol yetkazib beruvchilar va pudratchilarga to‘lanadigan schyotlar - tizim ichida” schyotining debetida “9030 “Ishlar bajarish va xizmatlar ko‘rsatishdan daromadlar” schyoti bilan bog‘langan holda aks ettiriladi”. 
 6. 124-bandning “e” kichik bandi quyidagi tahrirda bayon etilsin:
 “e) urug‘lik materiallarni normativ ko‘rsatkichlarga qadar quritish va tozalash bo‘yicha qishloq xo‘jalik ishlab chiqaruvchilariga qonun hujjatlarida belgilangan tartibda xizmatlar ko‘rsatishdan olinadigan summaga: 
 debet 4010 “Xaridorlar va buyurtmachilardan olinadigan schyotlar” schyoti;
 kredit 9030 “Ishlar bajarish va xizmatlar ko‘rsatishdan daromadlar” schyoti”.
 7. Yo‘riqnomaning 1, 2, 3 va 6-ilovalaridagi “9390” raqami “9030” raqami bilan almashtirilsin.
 8. Mazkur o‘zgartirishlar “O‘zdonmahsulot” aksiyadorlik kompaniyasi va O‘zbekiston Respublikasi Vazirlar Mahkamasi huzuridagi Davlat don inspeksiyasi bilan kelishilgan.